Long sekon las dei blong Port Vila Football Association premia divisen blong 2016/2017 sisen,
i lukim 4 maj i tekem
ples mo i lukim 2 win mo 2 dro.
Long Fraede las wik, Erakor Golden Star hemi kam blong pleiem Mauwia, mo i lukim afta long 90 minit tufala ia i no save putum bol bihaen long net, mekem se faenol sko, Erakor 0 mo Mauwia 0.
Long Sarere, fes maj blong dei, Ifira hemi kam blong pleiem Mauriki.
Charlie Otainao hemi openem sko be i lukim Mauriki hemi kam blong ikwalaes, be i lukim Solomon Islands import pleia ya hemi silim viktri blong klab blong hem afta long wan solo effot we hemi dribol passem difens blong Mauriki long raet kona blong box, mo sendem bol ia i go insaed long net.
Faenol sko Ifira 2 mo Mauriki 1.
Sekon maj blong dei, Digicel Amicale mo Tupuji Imere oli pleiem aot wan 0-0 dro afta we tugeta saed oli no save konvetem olgeta janis we oli bin gat.
Las maj blong dei, Tafea i kam blong winim Siaraga long wan sko blong 6-0.
Hemi fes eva bigfala win blong Tafea long premia long sisen, mo win blong olgeta i lukim oli muv aot naoia long relegesen zone.
Wetem olgeta risal ya i lukim wina blong Port Vila Football Association premia divisen, bambae i jas disaed long las dei long wiken ya bitwin Erakor Golden Star mo Ifira Black Bird.
Las maj blong tufala klab ia nao bambae i disaedem se weta Erakor i difendem jampionship o Port Vila Football Association i gat wan niu wina.
Port Vila Football bambae hemi jas kamaot wetem wan ofisol klasmen long wik ia.
oci_Latn tpi_Latn tpi_Latn tpi_Latn tpi_Latn tpi_Latn mri_Latn tpi_Latn tpi_Latn tpi_Latn tpi_Latn tpi_Latn tpi_Latn